Document ID: 32001R0586

32001R0586
L 086/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 586/2001 НА КОМИСИЯТА
от 26 март 2001 година
за прилагане на Регламент (ЕО) № 1165/98 на Съвета относно краткосрочната статистика по отношение на дефинирането на Основните промишлени групировки (MIGS)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1165/98 на Съвета от 19 май 1998 г. (1) относно краткосрочна статистика, и по-специално член 3 и член 17, буква в) от него,
като има предвид, че:
(1)
Регламент (ЕО) № 1165/98 установява обща рамка за съставянето на краткосрочна статистика на Общността по отношение на бизнес цикъла.
(2)
В съответствие с член 3 и член 17, буква в) от Регламент (ЕО) № 1165/98 са необходими мерки по прилагане относно дефинирането на Основните промишлени групировки (MIGS).
(3)
Дефинирането на Основните промишлени групировки (MIGS) се основава на статистическата класификация на икономическите дейности в Европейската общност, Регламент (ЕИО) № 3037/90 на Съвета (2), последно изменен с Регламент (ЕИО) № 761/ 93 на Комисията (3) (NACE rev. 1). При него се използва нивото на групите (трицифрени кодове), които да разграничат Основните промишлени групировки (MIGS).
(4)
Предвидените в настоящия регламент мерки са в съответствие със становището, изразено от Статистическия програмен комитет, създаден с Решение 89/382/ЕИО, Евратом на Съвета (4),
ПРИЕ НАСТОЯЩИЯ РЕГЛАМЕНТ:
Член 1
Дефиниране на Основните промишлени групировки (MIGS)
Разпределението на групите от Статистическата класификация по икономически дейности (NACE rev.1) по отношение на Основните промишлени групировки (MIGS) се дефинира в приложението към настоящия регламент.
Член 2
Липса на данни на ниво група в NACE rev. 1
На държавите-членки, които не изчисляват статистическите данни, които се разглеждат в Регламент (ЕО) № 1165/98 до ниво групи от NACE rev. 1 се дава право да изчислят националните тегловни коефициенти за групите в рамките на един раздел с цел да разделят данните от раздела по групи.
Държавите-членки, които прилагат частично или напълно разпределението по Основни промишлени групировки (MIGS), въз основа на разделите от NACE rev. 1, информират Евростат за тегловните коефициенти, които са използвани за разделението по групите в NACE rev. 1.
Член 3
Прилагане на дефинициите
Държавите-членки прилагат дефинициите, изложени по-долу в приложението, не по-късно от три месеца от влизането в сила на настоящия регламент, за да може статистическите данни, които предоставят, да бъдат в съответствие с Регламент (ЕО) № 1165/98. При прилагането на дефинициите, изложени в приложението, държавите-членки предприемат необходимите мерки, за да гарантират, че наличните статистически данни, които се разглеждат в Регламент (ЕО) № 1165/98, ще бъдат ревизирани чрез преизчисляване или прогноза, за да съответстват на тези дефиниции.
Член 4
Информация за съответствие с дефинициите
Всяка държава-членка изпраща на Комисията по нейно искане цялата информация, която се отнася до съответствието с дефинициите, посочени в приложението, на територията на тази държава-членка.
Член 5
Влизане в сила
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 март 2001 година.

Labels: 4
15
19